**Javítókulcs: Helyesírás**

Összpontszám: 10

1. Cseréld ki az A oszlopban található összetett szavak aláhúzott elemét a B oszlop azonos sorában található elemmel! Írd az eredményt helyesen a C oszlopba! *(4 pont)*

**Megoldás:**

|  |  |  |
| --- | --- | --- |
| A | B | C |
| kéthaviélelmiszer-raktárkézilabda-pályapapírtörülközőbádogtetősakkfiguradesszzenebableves | tizenkétlőszerfocizsebkendőműanyagkészletszámkacsa aprólék | tizenkét havilőszerraktárfocipályapapírzsebkendőműanyag tetősakk-készletdessz-számkacsaaprólék-leves |

**Minden helyes megoldás 0,5 pont.**

2. Rendezd betűrendbe az alábbi szavakat, szószerkezeteket! *(1 pont)*

**Megoldás**: bükk, Bükk, bűn, bűnbeesés, bűnbe esik, bűnös, büntet, büntető eljárás

**Minden hibáért -0,2 pont jár.**

3. Melyik a kakukktojás? Miért? Húzd alá a kakukktojást, majd magyarázd meg! *(2,5 pont)*

a) sárga dinnye, sárgaborsó, sárgarépa, sárgarigó, sárga bőrű

Magyarázat: helytelen írásmód: sárgadinnye lenne helyesen

b) Ba-lá-zsék, absz-trakt, hé-tig, pe-dzi

Magyarázat: helytelen elválasztás – abszt-rakt lenne helyesen

c) Lánchíd, Duna híd, Margit-híd, Szamos híd

Magyarázat: mert egyedül az van helyesen írva – helyesen: Duna-híd, Margit híd, Szamos-híd

d) Nyugati-Kárpátoki, Bodoki-hegyekbeli, Gergely-naptárbeli, Tamási Áron Színházi

Magyarázat: mert egyedül az van helyesen írva – helyesen: nyugati-kárpátoki, bodoki-hegyekbeli, Tamási Áron színházi

e) haragos zöld, halványlila, búzavirágkék, halvány kékeszöld

Magyarázat: helytelen írásmód, a többi pedig helyes – *haragoszöld* a helyes

**Minden helyes megjelölés és helyes magyarázat 0,5 pont (0,5x5=2,5), 0,25 a kakukktojás megjelölésére és 0,25 a magyarázatra. Magyarázatként elfogadható az is, ha a helytelen alakok helyett a helyesek nem jelennek meg, csupán azt fogalmazza meg a diák, hogy melyik alak helytelen írásmódú.**

4. Az alábbi szövegből hiányoznak az írásjelek. Tedd ki őket! *(2,5 pont)*

**Megoldás:**

A kiszehajtás mint népszokás a virágvasárnaphoz, a húsvét előtti vasárnaphoz kapcsolódik.

A kisze lehet szalmabábu. A kiszebábu úgy is készülhet, hogy két rudat egymásra erősítenek(,) keresztben, erre szalmát tekernek,/– amit a leányok virágvasárnapon felöltöztetnek,/– majd végigvisznek a falun. Ezt a bábut házról házra járva hordozzák végig a falun, és mindenkitől kérnek rá egy-egy ruhadarabot. A felöltöztetett kiszebábut kiviszik a faluból, a határban vízbe dobják –/, ahol nincs folyóvíz, ott elégetik.

Manga János kiváló néprajztudós többek között így írt erről a hagyományról: „A meghordozott szalmabábu a téltemetésnek is megszemélyesítője.” Ez azt jelképezi, hogy megszabadultak az emberek a téli hidegektől, a bajoktól, az ínségtől és a betegségtől.

**Minden helytelen írásjel (tehát a pluszba kitettek is) -0,2 pontot jelent.** Az idézőjel hiánya egyszeri -0,2-t jelent.